Podlitiek-onderhoude: Dawie Scholtz praat oor die 2019-verkiesing | Maroela Media
Dawie Scholtz het met die Podlitiek-span gesels oor die 2019-verkiesing, veldtogte en boodskappe. Foto: Dawie Scholtz/Twitter.com
In hierdie vyfde episode van Podlitiek se onderhoudreeks gesels Paul Maritz en Daniël Eloff met Dawie Scholtz, verkiesings-ghoeroe en bestuurskonsultant.
Met die nasionale verkiesing van 2019 ŉ halfjaar weg, is stemmery en die dinamiek agter politieke veldtogte op almal se lippe – daarom dat die Podlitiek-span besluit het om ŉ uur lange gesprek met een van die voorste kenners van Suid-Afrikaanse verkiesings te hou.
In hierdie episode word die betroubaarheid van peilings bespreek, juis omdat peilings so gereeld tot meer onduidelikheid as duidelikheid lei. Paul vra dan vir Dawie oor die opkoms van skynbare populisme, en of dit ŉ internasionale tendens word – Dawie se antwoord hierop is besonder interessant!
Daniël sit 2019 se verkiesing op die tafel en kry Dawie se kennersmening oor wat Suid-Afrikaners te wagte kan wees in die komende verkiesing, sowel as die eienskappe van ŉ goeie veldtog – dit alles natuurlik in Afrikaans!
Die gesprek draai ook by die rol van tegnologie in die stemproses, en die betrokkenheid van internasionale veldtogbeplanners by plaaslike partye.
Dawie is ŉ groot voorstander van die gebruik van meningsopnames, peilings en data in die verkiesingsproses en glo dat dit selfs in Suid-Afrika van besondere belang is. Hierdie gesprek onderstreep hoe hierdie data in Suid-Afrika gesien moet word en ook wat dit vir ons Suid-Afrikaners op voetsoolvlak beteken.
As jy in die binnebaan wil wees oor die nasionale verkiesing van 2019, dan is hierdie episode perfek vir jou. Podlitiek bring met trots vir jou as luisteraar en leser hierdie langformaat-podsending wat uniek is in Afrikaanse digitale media. Sit gerus die gesprek in die kommentaarafdeling voort, en onthou om Podlitiek op Iono.fm, YouTube en iTunes te volg.
Podlitiek politiek Verkiesing 2019
En ALMAL dink as die ANC die verkiesing “verloor” gaan hulle die “wenners” met ‘n breë glimlag gelukwens, die sleutels en bankkaart-pin van die staat oorhandig, en onderneem om die “nuwe regering” te ondersteun?? Hahahahaha…………shame man.
Besonders insiggewend! Ek geniet hierdie podsendings van Maroela besonders baie. Dis altyd gebalanseerd en objektief. Nie doomprofeties of blind optimisties nie.
Die week was daar groot fout met die mikrofoon tydens die opname..?
Dawie, dankie vir die gesprek om in Afrikaans my opinie en siening van 2019 verkiesing. Soos ek deesdae sien met staatskping en oorlog in verskeie partye onder mekaar binne hul partye , voorspel ek nie een van hulle gaan staan op ie kies lyste nie, daar gaan 2 nuwe partye gestig word waarvan die een n baie goeie sprong gaan he wat alle rasse gaan stem voor omdat die party goeie leiers MET ervaring gaan staan in hiereie party en uit hul huidige party uitloop na hierdie een. My vraag is hoekom verander die verkiesing nie na n ander, beter… Lees meer »